Vladimir Borovikovski

Vladimir Lukitš Borovikovsky (, ; 4. elokuuta (J: 24. heinäkuuta) 1757 Myrhorod – 18. huhtikuuta (J: 6. huhtikuuta) 1825 Pietari) oli ukrainalaissyntyinen venäläinen taidemaalari, joka hallitsi Venäjän muotokuvamaalausta 1700-luvun ja 1800-luvun vaihteessa. ==Elämäkerta== Vladimir Borovikovski syntyi nimellä Vоlоdymyr Borovyk Myrhorodissa nykyisessä Ukrainassa 24. heinäkuuta 1757 (vanhaa lukua). Hänen isänsä Luka Borovyk oli ukrainalainen kasakka ja amatööri-ikonimaalari. Perhetradition mukaisesti kaikki neljä Borovykin poikaa palvelivat Myrhorodin rykmentissä, mutta Volodymyr vetäytyi sieltä aikaisin omistautuakseen maalaamiselle – etupäässä ikonimaalaukselle paikallisten kirkkojen tarpeisiin. Borovikovski olisi elänyt loppuelämänsä provinssikaupungin amatöörimaalarina, ellei olisi tapahtunut jotain odottamatonta. Hänen ystävänsä Vasili Kapnist oli valmistelemassa keisarinna Katariina Suuren ylläpitoa Krementšukissa tämän ollessa matkalla hiljattain valloitetulla Krimin niemimaalla. Kapnist pyysi Borovikovskia maalaamaan kaksi allegorista maalausta (toisessa Pietari Suuri ja Katariina Suuri esitettiin talonpoikina kylvämässä siemeniä, toisessa Katariina Suuri Minervana) koristamaan huoneita. Maalaukset miellyttivät keisarinnaa niin, että tämä pyysi taiteilijaa muuttamaan Pietariin. Vuoden 1788 syyskuun jälkeen Borovikovski asui Pietarissa, jossa hän vaihtoi kasakkataustaisen sukunimensä aristokraattisemman kuuloiseksi Borovikovskiksi. Ensimmäiset kymmenen vuottaan Pietarissa hän asui runoilija, arkkitehti, muusikko ja taideteoreetikko ruhtinas Nikolai Lvovin talossa. Tämän ideat vaikuttivat voimakkaasti Borovikovskin taiteeseen. 30-vuotiaana hän oli liian vanha opiskelemaan Pietarin taideakatemiassa, joten hän otti yksityistunteja Dmitri Levitskiltä ja myöhemmin itävaltalaiselta maalarilta Johann Baptist Lampilta. Vuonna 1795 hänet nimitettiin akateemikoksi. Hänestä tuli suosittu muotokuvamaalari ja hän teki elämänsä aikana melkein 500 muotokuvaa, joista 400 on säästynyt 2000-luvulle. Hänellä oli oma ateljee ja usein avustajat maalasivat muotokuvien vähemmän tärkeät osat. Hänen malleinaan oli keisarillisen perheen jäseniä, hovimiehiä, kenraaleja, useita aristokraatteja ja Venäjän taide- ja kirjallisuuselämän henkilöitä. Useat hänen töistään ovat tyyliltään intiimejä. Kuuluisimmat teokset ovat: *Venäjän keisarinna Katariina II:n muotokuva (1794) *E. N. Arsenjevan muotokuva (1796) *M. I. Lopuhinan muotokuva (1797) *F. A. Borovskin muotokuva (1799) *Venäjän keisarin Paavali I:sen muotokuva (1800) *Ruhtinas A. B. Kurakinin muotokuva (1801–1802) *A. G. Gagarinan ja Ruhtinatar V. G. Gagarinan muotokuva (1802) *Serbian ruhtinaan Karađorđen muotokuva 1816. Borovikovski ei koskaan opettanut, mutta hänen luonaan asui oppilaita. Heidän joukossaan oli Aleksei Venetsianov ja Ivan Bugajevski-Blagodarnyi, joka maalasi ainoan säästyneen muotokuvan Vladimir Borovikovskista. Vuoden 1819 jälkeen Borovikovskista tuli vapaamuurari, loosin Kuoleva sfinksin jäsen. Tähän aikaan hän maalasi etupäässä ikoneja, mukaan lukien Smolenskin hautausmaan kirkon ikonostaasin ja joitain Pietarin Kazanin katedraalin ikoneja. Huhtikuun 6. päivä (vanhaa lukua) vuonna 1825 Borovikovski kuoli yllättäen sydänkohtaukseen ja hänet haudattiin Aleksanteri Nevskin luostarin Lasaruksen hautausmaalle Pietariin. ==Teoksia== File:Catherine_II_walking_by_V.Borovikovskiy_(1794,_Tretyakov_gallery).jpg|Katariina Suuri Tsarskoje Selossa, 1794 File:Borovikovsly Levitzky.jpg|Dmitri Levitskin muotokuva, 1796 File:Borovikovsky borovsk.jpg|F. A. Borovskin muotokuva, 1799 File:Borovikovsky Pavel I.jpg|Venäjän keisari Paavali I:sen muotokuva, 1800 File:Borovikovsky_portrait_of_Kurakine_A_1802.jpg|Aleksandr Kurakinin muotokuva, 1801-1802. File:Maria Pavlovna of Russia by V.Borovikovskiy (1804, Gatchina).jpg|Suurherttuatar Maria Pavlovnan muotokuva, 1800-luku File:Vladimir_Borovikovsky_001_(portrait_of_Gavrila_Derzhavin).jpg|Gavrila Deržavinin muotokuva, 1811. File:S.A.Raevskaya_by_Borovikovsky.jpg|S. A. Rajevskajan muotokuva, 1813 File:Borovikovsky lobanovy Rostovsky.jpg|A. G. ja A. A. Lobanov-Rostovskin muotokuva, 1814. File:Karađorđe_Petrović,_by_Vladimir_Borovikovsky,_1816.jpg|Karađorđe, Serbian ruhtinas 1816 File:Borovikovsky_Volkonsky_Grigory.jpg|Ruhtinas G.S. Volkonskin muotokuva File:Borovikovsky arharova.jpg|Je. A. Arharovan muotokuva, 1820 File:Ioannis varvakis.jpg|Ioannis Varvakisin muotokuva Luokka:Venäläiset taidemaalarit Luokka:Vuonna 1757 syntyneet Luokka:Vuonna 1825 kuolleet